প্রথম গোপাল
গোপাল (জন্ম: - ৭৭০ মৃত্যু) ছিলেন বাংলার পাল রাজবংশের প্রতিষ্ঠাতা। তিনি ৭৫০ থেকে ৭৭০ খ্রিস্টাব্দ পর্যন্ত রাজত্ব করেন। পাল রাজাদের নামের শেষে "পাল" শব্দাংশটির অর্থ "রক্ষাকর্তা"। তাঁদের সঠিক জাতি-পরিচয় জানা যায় নি।
দেবপাল
দেবপাল ছিলেন গোঁড়া বৌদ্ধ। কথিত আছে, তিনি মগধে অনেক মন্দির ও মঠ নির্মাণ করেছিলেন। তিনি বিখ্যাত বৌদ্ধ মঠ উদ্দণ্ডপুরের (ওদন্তপুরী) পৃষ্ঠপোষকতা করতেন। বুতোন রিনচেন দ্রুব লিখেছেন যে, এই মঠটি দেবপালের পিতা ধর্মপাল নির্মাণ করেছিলেন। যদিও তারানাথ প্রমুখ পণ্ডিতদের দ্বারা রচিত তিব্বতি বিবরণ অনুসারে, এই মঠটি অলৌকিক উপায়ে নির্মিত হয়েছিল এবং তা দেবপালের প্রতি সমর্পিত হয়েছিল।